Võistlusjuhend
ADDINOL Martna rahvasprint 2012

laupäeval, 29. septembril 2012. a 
Läänemaal
Martna vallas

Kooskõlastatud EAL Rahvaspordikomitees 
Registreeritud EAL-s nr 87/RS

I peatükk

PROGRAMM

Esmaspäeval, 3. septembril 2012. a avaldatakse võistlusjuhend

Esmaspäeval, 3. septembril 2012. a kell 09.00 algab osavõtjate eelregistreerimine

Neljapäeval, 27. septembril 2012. a kell 18.00 lõpeb osavõtjate eelregistreerimine 

Reedel, 28. septembril 2012. a kell 14.00 avaldatakse korraldaja poolt heakskiidetud osavõtjate nimekiri

Laupäeval, 29. septembril 2012. a:
08.00-10.00 - registreerimine, dokumentide kontroll
08.00-10.30 - võistlusautode tehniline kontroll
08.30-11.30 - võistlusrajaga tutvumine jalgsi
11.30 - võistlejate koosolek, võistluse avamine, võistlusrajaga tuvumine autodega kolonnis
11.40 - avaldatakse stardinimekiri ametlikul teadetetahvlil
12.00 - esimese võistlussõidu start

II peatükk
Art. 1 Korraldaja

1.1. Võistluse korraldab MTÜ Igaühe Terviseklubi.

1.2. Ametnikud
Võistluse juht: Heiki Rahuoja, tel (+372) 50 65 391
Võistluse sekretär: Maili Kõrgemägi, tel (+372) 50 72 399 
Ohutusjuht: Kalvar Silde, tel (+372) 52 80 623
Peaajamõõtja: Arne Ilves, tel (+372) 51 01 624 
Tehnilise komisjoni esimees: Tõnu Sepp, tel (+372) 52 38 357
Lisainfo: 
Kalle Kruusma, tel (+372) 52 92 642
Heiki Rahuoja, tel (+372) 50 65 391

III peatükk

Art. 2 Määrang

2.1. Seeriavõistlused
2.1.1. ADDINOL Martna rahvasprint on 2012. a Lääne regiooni meistrivõistluste VIII etapp klassides: 4WD, 2WD-S, 2WD-V, SU, ML, naised ja J18.
2.1.2. ADDINOL Martna rahvasprint on 2012. a Moskvich Liiga suure karika VI etapp ja sprindikarika VII etapp.

2.2. Võistluse korraldab MTÜ Igaühe Terviseklubi vastavuses FIA (Federation International de l' Automobile) spordikoodeksi ja selle lisadega ning EAL (Eesti Autospordi Liit) rahvasprindi võistlusmääruse, rahvaralli ja rahvasprindi tehniliste tingimustega käesoleva võistlusjuhendi alusel.

2.3. Võistlusjuhend on avaldatud 03.09.2012. a.

2.4. Võistlus on registreeritud Eesti Autospordi Liidus nr 87/RS.

Art. 3 Võistlusrada 

3.1. Võistlusrada
Martna vallas Läänemaal

3.2. Võistlustrassi iseloomustus
Pikkus: 2700 m
Minimaalne laius: 4 m
Maksimaalne laius: 25 m
Pinnas: 100 % kruus
Raja servad tähistatud. 
Sõidusuund vastupäeva.

Art. 4 Ajakava

Laupäev, 29. september 2012. a:
08.00-10.00 - võistlejate registreerimine, dokumentide kontroll
08.00-10.30 - võistlusautode tehniline kontroll
08.30-11.30 - võistlusrajaga tutvumine jalgsi
11.30 - võistlejate koosolek, võistluse avamine ja võistlusrajaga tutvumine autodega kolonnis
11.40 - avaldatakse stardinimekiri ametlikul teadetetahvlil
12.00 - esimese võistlussõidu start

Autasustamine pärast võistlussõitude lõppu.
Võistluse ajakava, stardinimekiri ja rajaskeem avaldatakse võistluse ametlikul teadetetahvlil (ATT) hooldealas.

Art. 5 Võistlusautod

5.1. Arvestusklassid
5.1.1. J18 - kuni 18-aastased noored (kaherattaveolised tänavasõiduautod mootori kubatuuriga alla 2000 cm³)
5.1.2. 4WD - neljarattaveolised autod
5.1.3. 2WD-V - kuni 1600 cm³ mootori töömahuga kaherattaveolised tänavasõiduautod
5.1.4. 2WD-S - üle 1600 cm³ mootori töömahuga kaherattaveolised tänavasõiduautod
5.1.5. ML - kaherattaveolised Moskvitš-tüüpi tänavasõiduautod
5.1.6. Naised - naisvõistlejad kaherattaveolistel tänavasõiduautodel
5.1.7. SU - N-Liidus toodetud tagarattaveolised tänavasõiduautod Moskvich (IZ, AZLK), VAZ, GAZ (Volga) ja ZAZ (Zaporožets)
5.2. Võistlusautod 
5.2.1. Võistlusautod peavad vastama kehtivatele rahvaralli ja rahvasprindi tehnilistele tingimustele.
5.2.2. Võistluse ajaks on lubatud eemaldada varuratas, tungraud, tõkiskingad ja ohukolmnurk.
5.2.3. Tehnilist kontrolli mitteläbinud võistlusautot starti ei lubata.
5.2.4. Võistlusauto tehnoseisundit ja rehve võib kontrollida kogu võistluse vältel.
5.2.5. Pukseerimissilmus auto ees ja taga on kohustuslik.
5.2.6. Hooldusalas on nõutav vedelikekindla alustendi kasutamine.

5.3. Korraldaja väljastab igale võistlejale 2 võistlusnumbrit, mis tuleb pärast võistlust tagastada.
5.4. Korraldaja broneerib võistlusautol koha reklaamiks. Võistlusnumbrid ja reklaamid peavad olema autole kinnitatud enne tehnilisele ülevaatusele saabumist.
Art. 6 Osavõtjad

6.1. Võistlejad peavad mandaadis esitama: 
6.1.1. täidetud ja allkirjastatud osavõtuavalduse
6.1.2. kehtiva võistlejakaardi või võistlejalitsentsi
6.1.3. juhiloa (p 5.1.2.-5.1.7. märgitud täisealised võistlejad vastavalt vajadusele)
6.1.4. sõiduki registreerimistunnistuse
6.1.5. sõiduki kasutusõigust tõendava dokumendi (vajadusel)

6.2. Võistlejate sõiduvarustuse vastavust FIA ja EAL määrustikele kontrollitakse tehnilise ülevaatuse käigus.

6.3. Alla 18-aastasel võistlejal on lubatud osaleda kaassõitjata või kaassõitjaga, kes omab kehtivat võistlejalitsentsi või rahvaspordi võistlejakaarti ning juhtimisõigust.

6.4. Ühel autol võib ühes klassis võistelda kaks võistlejat, kes mõlemad tasuvad osavõtumaksu.

6.5. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige võistlusnumber. Ülejäänud võistlusnumbrid tuleb võistlejal sõidu ajaks kinni katta.

6.6. Starti lubatakse kuni 90 võistlusele registreerunud osavõtjat.

Art. 7 Eelregistreerimine

7.1. Eelregistreerimine algab esmaspäeval, 3. september 2012. a kell 09.00 ja lõpeb neljapäeval, 27. september 2012. a kell 18.00.
7.2. Osavõtumaks alates 3. septembrist 2012. a registreerunutel klassides: 5.1.2.-5.1.7. 35 eurot ja 5.1.1. 30 eurot.

7.3. Eelregistreerimine sooritada internetiaadressil: www.rally.ee.

7.4. Esimese 50 eelregistreerinud võistleja vahel loositakse välja prii stardipääse.

7.5. Eelregistreerimist mittesooritanud võistlejad lubatakse vabade kohtade olemasolul starti 35 euro suuruse osavõtumaksu tasumisel ning noorteklassi (J18) võistlejaid 30 euro suuruse osavõtumaksu tasumisel.

Art. 8 Osavõtumaks

8.1. Osavõtumaks tasutakse võistluspäeval mandaadis.

IV peatükk

Art. 9 Võistluse käik

9.1. Võistlusrajaga tutvumine jalgsi või mootorita liiklusvahendil.

9.2. Stardijärjekord arvestusklasside kaupa vastavalt osavõtjate nimekirjale. Stardijärjekorra määrab korraldaja, see avaldatakse võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.

9.3. Stardi-intervalli (30 sekundit või 1 minut) määrab võistluse juht. 

9.4. Stardisignaal fooriga. Stardimärguandeks punaste fooritulede kustumishetk.

9.5. Valestardi eest karistus 10 sekundit.

9.6. Kui võistleja ei stardi 20 sekundi jooksul, loetakse võistleja katkestanuks antud võistlussõidus.

9.7. Rajatähiste esialgselt kohalt liigutamine, puruks sõitmine ja STOP-märgi juures peatumise eiramine fikseeritakse faktikohtunike poolt. Rikkumist karistatakse vastavalt artiklis 14 toodud karistusmäärale.

9.8. Toimub kolm võistlussõitu.Etapi paremusjärjestus selgitatakse kolmest voorust kahe parema kohapunktide summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus.

9.9. Kõik tulemused vastavalt finišiprotokollile.

Art. 10 Vastulaused

10.1. Vastulause esitamise aeg 15 minutit pärast esialgsete tulemuste avaldamist ATT-l. Vastulause kautsjon 200 eurot.

10.2. Vastulaused mootori kubatuuri kohta võib erandkorras kohapeal vajalike mõõteseadmete puudumisel lahendada kolme tööpäeva jooksul pärast võistlust, õigustatud vastulause korral kuuluvad auhinnad hilisemale ümberjagamisele.

10.3. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati

Art. 11 Autasustamine

11.1. Iga arvestusklassi kolme paremat võistlejat autasustatakse karikaga.

11.2. Võistlus on avatud lisaauhindadele.

V peatükk

Art 12. Lisasätted

12.1. Korraldaja jätab endale õiguse teha mõjuvatel põhjustel muudatusi võistluse toimumise ajas, kohas, ajakavas ja võistluse käigus.

12.2. Võistlejad peavad järgima kohtunike korraldusi kogu võistluse jooksul.

12.3. Võistlejate parklas on keelatud liikuda kiiremini kui 15 km/h. Kohtuniku poolt fikseeritud silmanähtava kiiruseületamisega kaasneb karistus (art 14).

12.4. Võistluse ajal võistlusautoga võistlusalast väljaminek rangelt keelatud. Rikkumisel karistus kuni võistlustelt eemaldamiseni.

12.5. Juhendiga mittemääratletud küsimustes lähtutakse kehtivatest määrustest ja tehnilistest tingimustest.

12.6. Faktikohtuniku otsus ei kuulu vaidlustamisele.

Art. 13 Vastutus

13.1. Võistluse korraldaja ja Eesti Autospordi Liit ei vastuta võimalike õnnetuste ja nende tagajärgede eest. 

Art. 14 Karistused

VJ Art 8. Osavõtumaks tasumata (stardikeeld)
FIA 15.1.3/5 Auto mittevastavus, dokumendid (stardikeeld)
VJ p 12.3. Lubatust suurem kiirus hooldusalas 2 korral (eemaldamine)
VJ p 9.7. STOP märgi eiramine 2 korral (eemaldamine)
FIA 3.3.6. Ebakorrektne, ebaaus või ebasportlik käitumine (kuni eemaldamiseni)
FIA 11.5,1/2 Tõkestamine, ebasportlikkus (kuni eemaldamiseni)
FIA 7.1. Kõrvaline isik autos (kuni eemaldamiseni)
FIA 15.1.8. Auto tehniline korrasolek (kuni eemaldamiseni)
FIA 18.1.9. Kohtunikele mitteallumine (kuni eemaldamiseni) 
VJ p 12.4. Võistlusalast väljumine (kuni eemaldamiseni)
FIA 19.9. Peatumine finiši ja stop märkide vahel (kuni eemaldamiseni)
Raja vale läbimine (kuni eemaldamiseni)
VJ p 9.5. Valestart (+10 s)
VJ p 9.7. STOP märgi eiramine 1 korral (+10 s)
VJ p 9.7. Rajatähise puude (+10 s)
VJ p 9.7. Rajatähise lõhkumine (15 eurot)
FIA 15.1.2. Hilinemine tehnilisele ülevaatusele (25 eurot)
VJ p 6.5. Võistlusnumbri puudumine (25 eurot) 
VJ p 5.2.7. Alustent puudu (35 eurot)
VJ p 12.3. Lubatust suurem kiirus hooldusalas 1 korral (50 eurot)